****

**Р Е П У Б Л И К А Б Ъ Л Г А Р И Я**

**МИНИСТЕРСКИ СЪВЕТ**

 **СЪОБЩЕНИЕ**

**ЗА СРЕДСТВАТА ЗА МАСОВО ОСВЕДОМЯВАНЕ**

**Приемане на ПМС за приемане и изменение на нормативни актове**

Проектът на ПМС за приемане и изменение на нормативни актове има за основна цел да допълни техническите изисквания към системите за разделно събиране на отпадъци от опаковки като следствие от приемането на *Наредбата за намаляване на въздействието на определени пластмасови продукти върху околната среда*, в която са въведени цели за разделно събиране на бутилки от РЕТ с вместимост до 3 л.

В допълнение се цели синхронизиране и уеднаквяване на разпоредбите във всички наредби за масово разпространени отпадъци, свързани с обхвата и изискванията към докладите с фактически констатации, изготвяни от одитори за дейността на организациите по оползотворяване и лицата, изпълняващи целите си индивидуално.

Необходимо е да бъдат изрично разписани редът и изискванията към електронния регистър на лицата, които пускат на пазара опаковани стоки, въведен с измененията на Закона за управление на отпадъците (ЗУО) от 5 март 2021 г.

Във връзка с постигането на поставените цели се предприемат следните мерки за намаляване на въздействието на определени пластмасови продукти:

* В чл. 24 от Наредбата за опаковките и отпадъците от опаковки (НООО) се добавят конкретни технически изисквания за обем, вид и цвят на съдовете за разделно събиране на бутилки от РЕТ.
* Допълват се изискванията към обхвата на програмите за управление на отпадъците на организациите по оползотворяване, които ще трябва да включват прогнози и разчети за разходите, които да обезпечат изпълнението на целите за разделно събиране на РЕТ бутилки.
* В разпоредбите относно изготвяните от одиторски доклади по наредбите за масово разпространени отпадъци се включват изискване за фактически констатации конкретни констатации в докладите относно финансовото управление, съгласно изискванията на ЗУО.
* Уеднаквяват се изискванията при доказване изпълнението на целите и задълженията по наредбите за масово разпространени отпадъци чрез въвеждане на задължително представяне на сертификати от рециклиращите предприятия за удостоверяване на рециклираните количества в наредбите, в които липсва.
* В НООО се създава нова глава за условията и реда за регистриране на лицата, които пускат на пазара опаковани стоки, в която се уточнява информацията, която трябва да бъде предоставена при вписване в електронния регистър по чл. 45, ал. 1, т. 13 от ЗУО.

**Директор на дирекция „Връзки с обществеността и протокол“**